Sewwieq ta' mutur jindarab gravi f'ħabta ma' karozza tal-Pulizija Raġel indarab gravi wara li matul il-lejl għall-ħabta tal-00:15 a.m kien involut f'inċident tat-traffiku li seħħ fi Triq San Edwardu f'Ħal Qormi. Minn stħarriġ illi sar irriżulta li kienet seħħet ħabta bejn karozza tal-Pulizija tal-għamla Peugeot 308 u mutur tal-għamla Honda CRF25ORLA misjuq minn Taljan ta' 59 sena. Surġent u Kuntistabbli li kienu fil-vettura tas-servizz taw l-ewwel għajnuna lis-sewwieq tal-mutur u minnufih sejħu għall-assistenza medika. Tim mediku mar fuq il-post tal-inċident u permezz t'ambulanza, it-Taljan ittieħed l-isptar. L-investigazzjonijiet mill-Pulizija tad-Distrett għadhom għaddejjin.